യൂട്യൂബിനെ വിലക്കി ഈജിപ്ത് . ഇസ്ലാം വിരുദ്ധ വീഡിയോ പ്രചരിപ്പിച്ചതിന് ഈജിപ്ഷ്യൻ കോടതിയാണ് യൂട്യൂബിനാണ് ഒരുമാസത്തേക്ക് വിലക്കി ഉത്തരവിറക്കിയത് . വിധി അന്തിമമാണെന്നും അപ്പീൽ നൽകാൻ സാധിക്കില്ലെന്നും കോടതി വ്യക്തമാക്കി . 2012ലാണ് ‘ഇന്നസെൻസ് ഓഫ് മുസ്ലിം’ എന്ന പേരിൽ കേസിനാസ്പദമായ 13 മിനുട്ട് ദൈർഘ്യമുള്ള വീഡിയോ യൂ ട്യൂബിൽ ചേർക്കുന്നത് . തുടർന്ന് 2013 ൽ മുഹമ്മദ് ഹമിദ് സലീം എന്ന അഭിഭാഷകൻ പരാതി നൽകുന്നത് . വിധി യൂട്യൂബിനുള്ള ശിക്ഷയാണെന്നും വിലക്ക് വലിയ സാമ്പത്തിക നഷ്ടം വരുത്തി വെക്കുമെന്നും സലീം അഭിപ്രായപ്പെട്ടു . തുടർന്ന് ലോവർ അഡ്മിനിസ്ട്രേറ്റിവ് കോടതി നാഷണൽ ടെലികമ്മ്യൂണിക്കേഷൻസ് റഗുലേറ്ററി അതോറിറ്റി ( എൻ . ടി . ആർ . എ ) യോട് യു ട്യൂബിന് വിലക്കേർപ്പെടുത്താൻ ഉത്തരവിട്ടിരുന്നു . എന്നാൽ ഇത് നടപ്പിലാക്കാൻ പ്രയാസമാണെന്ന് ചൂണ്ടിക്കാട്ടി നൽകിയ അപ്പീലിലാണ് ലോവർ കോടതിയുടെ വിധി ശരി വെച്ച് ഉന്നത കോടതിയുടെ വിധി .